ვლადიმერ დეკანოზოვი
ვლადიმერ გიორგის ძე დეკანოზოვი (დეკანოზიშვილი; დ. 15 ივნისი, 1898, ბაქო, ბაქოს გუბერნია, რუსეთის იმპერია — გ. 23 დეკემბერი, 1953, მოსკოვი, რსფსრ) — საბჭოთა კავშირის პოლიტიკური და უშიშროების სამსახურების მოღვაწე, დიპლომატი. ჰქონდა სახელმწიფო უშიშროების III რანგის კომისრის (1938), გენერალ-ლეიტენანტის (1945) და საგანგებო და სრულუფლებიანი ელჩის (1943) წოდებები. რეპრესირებული იყო ლავრენტი ბერიას საქმესთან დაკავშირებით.